ભાજપની માગણી છે કે કેરળ સરકાર સુપ્રીમ કોર્ટમાં એક સમીક્ષા અરજી દાખલ કરે. સરકાર પર દબાણ બનાવવા માટે સોમવારે પાર્ટી કાર્યકર્તાઓએ તિરુવનંતપુરમના રસ્તાઓ પર ઉતરીને વિરોધ પ્રદર્શન પણ શરૂ કરી દીધું છે. દેશની સત્તા મેળવ્યા બાદ ભાજપનું સૌથી મોટું લક્ષ્ય ત્રિપુરા, પશ્ચિમ બંગાળ અને કેરળમાં કમળ ખિલવવાનું છે. આ રાજ્યો માત્ર રાજકિય રૂપે જ તેમના માટે મહત્વનું નથી બલકે વામપંથથી વૈચારિક દુશ્મનીને પગલે પણ તેઓ આ રાજ્યોમાં પોતાનો આધાર ઉભો કરવા માગે છે. ત્રિપુરામાં તેમને સફળતા મળી ગઈ છે. કેરળના પણ સબરીમાલા મંદિરમાં મહિલાઓના પ્રવેશને લઈને સુપ્રીમ કોર્ટના ફેસલાએ તેને સારો મોકો આપ્યો છે.